Sewe Doodsondes | MaanKind
07 Wed Dec 2011
Hieronymus Bosch, Seven Deadly Sins, Sewe Doodsondes
Drie bloggers het my nou getag om saam te speel, so ek kan dit nie langer ignoreer nie. Toortsie, Son en Maryke. Drie maal is immers skeepsreg, het iemand eenmaal gesê… Ek weet nie of ek so gewild is, of mense dink ek het so baie sondes waaroor ek moet bieg, en of ek te min oor myself skryf nie. Dit kan beswaarlik wees, want ek is ‘n taamlike ekshibisionis. Dit sou natuurlik kon tel vir een van die sondes, maar hierdie is ‘n openbare forum, en my familie lees ook hier, so jammer, geen detail.
Ek kan absoluut assosieer met meer as een van elkeen van die bloggers se ‘sondes’, so ek vermoed mense se sondes is taamlik universeel, hulle onderspeel hulle sondes, hulle lieg, of hulle is saints. Want wragtag, die dinge wat almal noem, is maar net wat ons mens maak.
Die sewe doodsondes (hoogmoed, hebsug, wellus, woede, vraatsug, afguns, luiheid) het tradisioneel ‘n groot plek in ons geestelike lewe en in spiritualiteit.
Iewers is daar’ n Bybelse aanknopingspunt hiervoor. In Hennie Aucamp se keurige versameling essays, “Sewe Sondes, Nee Meer”, verwys hy in sy boeiende voorwoord tereg na Spreuke 6:16-19 as ‘n moontlike teks vir hierdie tradisie van doodsondes. Hy noem dat die vers wel praat van sewe sondes, maar hulle oorvleuel nie met die sewe wat veral in die Rooms-Katolieke tradisie gelys word nie.
Maar uiteindelik het daar toe tog ‘n lys van die sewe of die “volmaakte” getal van sondes ontstaan wat geleidelik ‘n soort van amptelike lys geword het. Dis ook nie sommer net ‘n lys nie. Daar is ‘n bepaalde hiërargie, soos Aucamp tereg opmerk, met “hoogmoed as die “grootste” sonde.
Wanneer is ‘n sonde ‘n doodsonde? Die Kategismus van die Katolieke Kerk haal pous Johannes Paulus II in dié verband aan: “Om van ‘n doodsonde te kan praat, moet drie voorwaardes tegelyk vervul word: ‘Elke sonde wat swaarwegende materie as objek het en wat begaan word met volle kennis en weloorwoë toestemming, is ‘n doodsonde” (Reconciliatio et paenitentia 17). Om ‘n doodsonde te begaan moet jy dus as doel iets ernstig het (byvoorbeeld om moord te pleeg); terselfdertyd moet jy ten volle bewus wees van die erns van dit wat jy beplan en moet jy dit ook uit vrye wil en keuse doen.
Die lysie van die Sewe Doodsondes het aanvanklik vir my half laf gelyk, maar as mens kyk hoe dit op ons lewens toegepas word, maak dit eintlik sin!
Ek probeer nou dink watter van my ‘sondes’ sou geskik wees vir ‘n openbare forum, maar ek is bevrees ek gaan nie julle nuuskierigheid bevredig nie. Ek sal volstaan by die volgende:
Hoogmoed – Is hoogmoed dieselfde as windgat?
Hebsug – Lesse geleer oor prioriteite
Wellus – Die dag toe ek in “Die Bedryf” gewerk het. Die res is my geheim.
Woede – Miskien het kommer na woede gelei, maar nogtans.
Vraatsug – Kos is vir my lekker! Maar ek eet selde meer as ‘n porsie, of ‘n stukkie van iets.
Afguns – Ek probeer dink aan iets of iemand waarop ek afgunstig is, maar ek is eintlik met min tevrede, dankbaar vir alles wat ek is en het, en doodhappy met my lewe.
Luiheid – Ek is nie lui nie, maar ek stel uit. En ek vat kortpaaie. Ek prokrastineer vreeslik!
Ek lees of kyk glad nie bloed & derms nie, (lees nie eers Deon Meyer nie) en my Facebook status was vanoggend: Die nuwe webwerf met ongelukstonele (pas oor RSG gehoor die doel is om te skok dat dit ons gaan dwing om padreëls te gehoorsaam) gaan my nie skok nie, want ek gaan dit nie kyk nie. Ek bestuur reeds gehoorsaam dankie. As as jy vir my so foto gaan stuur, skaats ons vriendskap op dun ys… Maar Se7en was seker die enigste fliek in sy genre wat ek klaar gekyk het, en selfs weer gekyk het.
Is julle nou tevrede, Son? Toortsie? Maryke?
Amper almal is klaar getag, so ek tag net vir:
19 thoughts on “Sewe Doodsondes”
Pingback: Sommer net oor dankbaarheid « Slakkelak
8 Dec, 2011 at 9:31 pm
Ek HOU van hierdie stuk. VREESLIK BAIE.
9 Dec, 2011 at 9:59 am
Dankie! Was lekker om te skryf.
8 Dec, 2011 at 8:56 pm
Baie versigtig, né???? Ag komaan! Jy kan maar eerlik wees!!! 😆
8 Dec, 2011 at 7:33 pm
Diplomaties Maankind, diplomaties ….. dalk moet ek my biegstuk so bietjie aanpas en nie my sondes so maklik verklap voor dit more oggend die lig sien 😉
8 Dec, 2011 at 8:24 pm
O nee! Jy moet al die bloedige detail gee!
8 Dec, 2011 at 3:39 pm
Baie interessante skrywe van jou hierdie, Maankind. Maar dink julle regtig ek moet op my oudag al my sondes verklap? En boonop dat my kinders dit moet lees?
8 Dec, 2011 at 4:26 pm
Die kleinkinders dink dalk net ouma Klippie is cool!
Xena Phoenix said:
8 Dec, 2011 at 6:34 am
Vraatsug is my eie persoonlike sonde
7 Dec, 2011 at 9:05 pm
Ek is tevrede. Ek het heerlik gelees! Streelkasteel … eerste keer dat ek die woord hoor!
7 Dec, 2011 at 9:17 pm
Dankie. Nou voel ek deugsaam, omdat ek my huiswerk gedoen het.
7 Dec, 2011 at 2:46 pm
😆 Dis ‘n BAIE interessante inskrywing, al is jy so geheimsinnig 😉
7 Dec, 2011 at 3:46 pm
Gendae Son, kan jy dink wat LitNet se inwonende filosoof met my sal maak as ek die ‘waarheid’ hier opsit?
7 Dec, 2011 at 2:12 pm
Wil my simpel lag vir AB en BG.
7 Dec, 2011 at 1:58 pm
Jy het nou vreeslik oor die universele sondes gebabbel en net so terloops jou eie vermeld. Ek dink Son en Toortsie en Maryke wou “juicy detail” gehad het, en ons ander ook. Toe skeep jy ons af. Ek wonder tog oor daardie “wellus” waaroor jy jou swygreg so misbruik.
7 Dec, 2011 at 4:15 pm
Nee, no ways! Geen juicy details nie, dis té juicy…
8 Dec, 2011 at 2:18 pm
Enigiets met TE vooraan is nie goed nie, so gee ons net Juicy details, nie TE juicy nie 😛
8 Dec, 2011 at 4:25 pm
My nefies ken ‘n lelike grappie oor groenTE en rugTE
8 Dec, 2011 at 4:51 pm
Nou hoekom vertel jy nie ? Wag in spanning …. met ‘n pot net vir ingeval ek my papnat lag
En? Wat dink JY? Cancel reply
5 of 5 stars to Die Siel van die Mier by Eugene Marais goodreads.com/review/show/32…♥ ♥ ♥	16 hours ago
Sophia Kapp is ons volgende gas in Boekemakranka se live boekgesprekke! Sophia se nuwe boek, Kanaän, is uit en ons… twitter.com/i/web/status/1…♥ ♥ ♥	21 hours ago
Just making shapes today, as inspired by the #afloorshapeaday challenge, hosted by the super talented (and my pole… twitter.com/i/web/status/1…♥ ♥ ♥	23 hours ago
Day 7 of the #loveduringlockdown challenge - Plank Shoulder taps. Do it. Your whole body will thank you one day.… twitter.com/i/web/status/1…♥ ♥ ♥	2 days ago
Day 6 of the #loveduringlockdown challenge - Balance. My yogawheel is one of my best props. #sixtyplus #fitover60… twitter.com/i/web/status/1…♥ ♥ ♥	2 days ago
Om goed genoeg te wees
Bande is nie altyd bloed nie
Tot my verbasing, #metoo!